S-3413/2023

Mál þetta, sem dómtekið var 19. júní sl., er höfðað með ákæru, útgefinni af lögreglustjóranum á höfuðborgarsvæðinu 30. maí 2023, á hendur: „ J-kk-þgf I-kk-þgf, [...], fyrir líkamsárás með því að hafa, laugardaginn 13. mars 2021, innandyra á skemmtistaðnum [...]veist með ofbeldi að A og slegið hann tvisvar í andlitið með þeim afleiðingum að A hlaut brot á vanga- og kinnkjálkabeinum, augntóftargólfsbrot og maráverka í andlit.

Mál nr. 007-2021-15300

Telst brot þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Fyrir hönd A gerir G-kk-nf S-kk-nf, lögmaður, þá kröfu að ákærða verði gert að greiða brotaþola miskabætur að fjárhæð 1.000.000 [króna], ásamt vöxtum samkvæmt 1. mgr. 8. gr. laga um vexti og verðtryggingu nr. 38/2001, frá 13. mars 2021 þar til mánuður er liðinn frá birtingu kröfunnar, en síðan með dráttarvöxtum samkvæmt 1. mgr. 6. gr. sömu laga, frá þeim degi til greiðsludags. Þá er þess jafnframt krafist að ákærða verði gert að greiða brotaþola málskostnað.“

Ákærði krefst vægustu refsingar sem lög leyfa og að fjárhæð bótakröfu verði lækkuð. Þá gerir verjandi ákærða kröfu um þóknun sér til handa er greiðist úr ríkissjóði.

I Ákærði hefur skýlaust játað fyrir dómi að hafa framið brot það sem honum er gefið að sök í ákæru. Um málsatvik vísast til ákæruskjals. Er játning ákærða studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök. Brot ákærða er réttilega heimfært til refsiákvæða í ákæru.

I I

Ákærði er fæddur í [...]. Samkvæmt framlögðu sakavottorði, dags. 22. maí 2023, var hann dæmdur til greiðslu sektar og sviptingar ökuréttar vegna umferðarlagabrots með dómi héraðsdóms [...] nóvember 2021. Við ákvörðun refsingar ákærða lítur dómurinn, til refsimildunar, til 8. töluliðar 1. mgr. 70. gr. almennra hegningarlaga nr. 19/1940, vegna skýlausrar játningar hans fyrir dómi. Að auki er horft til þess að talsverður dráttur hefur orðið á meðferð málsins sem ákærða verður ekki um kennt en yfir tvö ár voru liðin frá því atvik gerðust þegar ákæra var gefin út. Til þyngingar er litið til þess að brot ákærða beindist að heilsu brotaþola og olli honum alvarlegum afleiðingum, sbr. 1. og 2. töluliður sama lagaákvæðis, og þurfti hann að gangast undir aðgerð samdægurs vegna afleiðinga árásarinnar. Með hliðsjón af framangreindu og sakarefni málsins þykir refsing ákærða hæfilega ákveðin fangelsi í 60 daga en fresta skal fullnustu hennar eins og rakið er í dómsorði.

Í málinu gerir brotaþoli kröfu um miskabætur að fjárhæð 1.000.000 króna, auk vaxta og dráttarvaxta. Ákærði hefur verið sakfelldur fyrir líkamsárás og hefur hann með háttsemi sinni bakað sér miskabótaábyrgð á grundvelli 26. gr. skaðabótalaga. Almennt má gera ráð fyrir miskatjóni vegna líkamsárásar eins og hér um ræðir. Þá má af málsgögnum, og þá sérstaklega vottorði læknis og framburði brotaþola hjá lögreglu, ráða að brotaþoli hlaut talsverða áverka og að þeir höfðu nokkrar afleiðingar fyrir hann. Þykir fjárhæð miskabóta hæfilega ákveðin, með hliðsjón af atvikum, 60 0.000 krónur, auk vaxtaog dráttarvaxta, eins og nánar greinir í dómsorði, og 250.000 krónur í málskostnað.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 240.000 krónur, að meðtöldum virðisaukaskatti og hefur einnig verið tekið tillit til vinnu lögmannsins á rannsóknarstigi, og 123.762 krónur í annan sakarkostnað.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi vegna K-kk-ef S-kk-ef E-kk-ef aðstoðarsaksóknara.

S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærði, J-kk-nf I-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði A 600.000 krónur í miskabætur, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 13. mars 2021 til 19. júlí 2023 en með dráttarvöxtum samkvæmt 1. mgr. 6. gr., sömu laga, frá þeim degi til greiðsludags og 250.000 krónur í málskostnað.

Ákærði greiði málsvarnarþóknun skipað verjanda síns, G-kk-ef S-x-x R-kk-ef lögmanns, 240.000 krónur, að meðtöldum virðisaukaskatti, og 123.762 krónur í annan sakarkostnað.

S-kvk-nf E-kvk-nf K-kvk-nf (sign)